transmis cu o molipsitoare jovialitate, op- 
timismul tinerei țărance, Floarea. 

Din grupul personajelor negative, Gheor- 
ghe Marinescu (Cotoroiu) şi Ileana Tar- 
navschi (Moașa) au realizat compoziţii co- 
lorate, ştiind să evite alunecarea spre şarjă. 
În schimb, Ana Ionică (Lenuţa) şi Stan 
Ion (Trandafir) şi-au descifrat doar par- 
ţial partitura scenică, prima cu masca 
încruntată şi imobilă a chiaburoaicei, cel 
de al doilea scrișnindu-și cu monotonie 
replicile. Mihai Ciucă (doctorul Florinel 
Petrescu) a avut un aer distrat, absent, 
diminuind astfel contraacțiunea pe care o 
reprezenta personajul său. L-am fi vrut 


mai „escroc“ (şi „escroc sentimental“, cu 
treceri variate şi nuanțate). 

Decorurile lui Traian Niţescu n-au avut 
prea multă originalitate, dar pictorul-sce- 
nograf a distribuit cu economie elementele 
de decor în mica scenă a studioului, ofe- 
rind astfel suficient spaţiu pentru joc. 

Fără să neglijăm excepţiile, socotim că 
studenții Institutului de Artă Teatrală au 
fost prea puţin ajutați în interpretarea 
piesei. De aceea, spectacolul a părut mai 
degrabă o lectură colectivă decît o inter- 
pretare artistică. Păcat. Unele elemente 
valoroase şi-ar fi putut evidenția înzestră- 

AMĂNUNTE CARE SUPĂRĂ 


Teatrul Municipal: Tache, lanke și Cadir de V. |. Popa 


Ne întrebăm adesea, câte dintre specta- 
<olele trecute prin încercarea grea a sute- 
lor de reprezentații își pot păstra neștir- 
bite virtuțile iniţiale ? Ne-am pus această 
întrebare şi în legătură cu spectacolul 
Tache, lanke şi Cadir de la Teatrul Muni- 
cipal, ajuns astăzi la cea de-a 376-a re- 
prezentaţie. Despre el, după premieră, se 
scria : „Un spectacol viu, amuzant şi in- 
teligent...“, „Aşa cum se joacă la Teatrul 
Municipal, Tache, lanke şi Cadir consti- 
tuie un spectacol excelent“. 

Ce s-ar putea scrie azi despre el? lată 
o rațiune suficientă pentru a revedea cu 
mult interes spectacolul cu această piesă 
a lui Victor lon Popa. 

Bine gîndit iniţial, nu s-ar putea Spune 
azi că spectacolul, în liniile sale mari, 
îşi vede alterată substanța comică, după 
cum, de asemenea, nu s-ar putea afirma 
că mesajul textului : „romiîn-ovrei-ture, oa- 
meni estem“, rostit de autor într-o vreme 
cînd prigoana rasială era necruțătoare, nu 
s-ar transmite şi azi în spectacolul de la 
Municipal, cu emoție, cu limpezime, cu 
aceeași caldă rezonanță ca şi la premieră, 
în ciuda ritmului care a scăzut pe parcurs. 
I se reproşa regizorului, la premieră, ne- 
realizarea ritmului, îndeosebi în actul IH ; 
acum, observaţia este valabilă şi pentru 
restul spectacolului. În actul II, de exem- 
plu, scena prinzului sau a jocului celor 
trei personaje, pentru întiietatea numelui 

pe firmă — când în acest sens se trag 
bilețele din căciula turcului — tronează 
peste limitele stabilite iniţial. Totuşi, spec- 
tacolul se urmăreşte încă cu interes. 
Acest interes este susținut de interpreta- 
rea fidelă şi conştiincioasă a unor actori 
care, deşi nu toţi fac parte din distribuţia 
de la premieră, se străduiesc să menţină 
nealterat conţinutul şi conturul plin de 
culoare şi farmec al personajelor. Vom 
menţiona, în primul rind, pe Carol Kron, 
care, ca şi la premieră, excelează în rolul 
lui Iţig-llie, rol care a câștigat parcă pe 
parcurs în dezinvoltură şi în naturalețe. 
Cu toate că nici acest actor nu a putut 
rezista tentației de a adăuga măcar o re- 
plică — ce-i drept, nu din cele mai com- 
promițătoare pentru autor (când se răsteşte 
Janke în actul II Ja el, Carol Kron se 
fereşte cu replica, inexistentă în text, „nu 
dădea în Gambetta“) — actorul merită laude 
pentru modul viu şi viguros cu care mar- 
chează şi astăzi prezenţa în scenă a aces- 
tui tip de lichea, rapace şi odios. 

Fără să alunece în şarjă sau exprimare 
exterioară, G. Aurelian reuşește cu convin- 
gere, umor şi duioșie, să impună specta- 
torului imaginea jovială, plină de neastim- 
păr, a lui lanke. I se poate reproşa însă 
o notă de exagerare a sentimentului de 
amărăciune, pe care il provoacă piedi- 
cile ce se ivesc în calea căsătoriei fiicei 
sale cu lonel — sentiment consumat cu 

prea mult plinset, cu prea exagerată la- 
mentare şi care scoate puţin personajul 
din limitele atmosferei mai puţin grave, 
stabilită iniţial de regizorul spectacolului. 
I se mai poate reproşa, de asemenea, ma- 
chiajul făcut în pripă, cu marginea perucii 
insuficient estompată, care alterează de 
fapt prospețimea spectacolului de care 
vorbeam. 

La aceasta s-ar adăuga unele scăpări 
neartistice, cum ar fi scobitul cu degetele 
în gură, după masa copioasă pe care o 
consumă cu Tache, amănunt care e de- 
parte de a sugera — așa cum probabil s-a 
gîndit actorul — caracterul popular al per- 
sonajului și care a trezit dezaprobarea 
unor spectatori. 

Dacă în interpretarea lui Tache, M. Me- 
reuță a făcut dovada talentului său robust, 
reliefind cu savoare chipul moldoveanului 
morocănos dar mucalit, nu același lucru 
se poate spune despre Chiriţă Misail, în a 
cărui interpretare Cadir a apărut șters, 
monoton, cufundat într-o tristeţe perma- 
mentă, în care nu s-au intuit şi cele cîte- 


va accente de vioiciune pe care acțiunea 


acestui personaj le solicită, ceea ce, în con- 
secință, a dus la punctarea spectacolului 
cu o notă de oboseală. Nuanţa nedorită 
de oboseală şi mai ales de plictis, a sub- 
liniat-o cu ostentaţie şi tînărul Mircea Al- 
bulescu, care, adevărat, în rolul ingrat și 
slab caracterizat al lui Ionel, nu a putut 
face dovada darurilor sale creatoare, dar 
care, prin lipsa de interes pe care a me- 
nifestat-o față de acţiunea scenică, a adus 
în spectacol o notă de degradare și de 
îmbătrânire prematură a acestuia. În inter- 
pretarea lui Mircea Albulescu, Ionel a fost 
golit de conținut ; actorul a rostit mecanic 
replicile, ba, uneori, a și dilormat linia 
personajului, fie răstindu-se neîndreptăţit 


și deosebit de brutal la Tache și Ianke, 
fie rîzînd fals și exagerat de prelungit, 
fapt care a surprins chiar pe partenerii 
săi. Imaginea lui lonel, în fond un băiat 
modest şi liniştit, apare din această cauză 
diformată, cu o tentă de lichelism de 
mahala, cinic şi nepăsător la zbuciumul a- 
lor săi. Această nepăsare s-a resimţit cu 
deosebire în atitudinea dispreţuitoare față 
de rol — în replicile rostite cu mîinile 
vîrâte în buzunare, cu spatele la celelalte 
personaje, fie într-o rînă, frămîntindu-se 
pe picioare sau marcînd cu un singur 
picior un tremur nervos, fie trăgind 
ochiade în sală, fie mimînd o tristeţe de 
cabotin, fie îngăduindu-și libertăţi ieşite 
cu totul din cadrele artisticului : să ceară 
pe ascuns unui partener, o cutie de 
chibrituri ca să-și aprindă o ţigară sau, 
şi mai rău, să „glumească“ cu partenerul, 
repezindu-se la lanke, sub pretext că-l 
ajută să-şi facă nodul la cravată (mo- 
mentul în care lanke se îmbracă spre a 
cinsti sosirea Anei), şi să-l strîngă atît de 
puternic, încît G. Aurelian, congestionat, a 
fost nevoit să protesteze cu voce tare și 
vizibil în scenă. 

Asemenea „amănunte“ care, pentru unii, 
ar părea poate „nevinovate“ (dacă nu 
inerente unui spectacol care a atins o 
cifră-record de reprezentații), contribuie la 
degradarea lui. Atragem de aceea atenţie 
Teatrului Municipal, care în general își 
menţine spectacolele la o înaltă ţinută ideo- 
logică şi artistică, să controleze şi specta- 
colele ce se apropie de impresionanta cifră 
de 400 de reprezentații, spre a preîntîm- 
pina apariţia unor atari manifestări, întru- 
cât, chiar izolate, ele pot compromite ima- 
ginea de ansamblu a unui spectacol şi 
ştirbi aprecierea atît de pozitivă de care 
spectacolul s-a bucurat pînă acum. 


UN SPECTACOL CARE TREBUIE ÎMPROSPĂTAT 


Teatrul Tineretului : Inșir-te mărgărite de Victor Eftimiu 


Alături de cîteva spectacole noi : Partea 
leului, Nila toboşora, Prinţ şi cerşetor, pe 
afișul Teatrului Tineretului figurează spec- 
tacolul Înşir-te mărgărite, care numără la 
acest teatru mai mulţi ani de viaţă sce- 
nică, Dacă admitem că în spectacolele 
care au trecut prin focul trierilor înde- 
lungate, publicul vede confirmarea consec- 
venței crezului de creaţie al colectivului 
teatral, devotamentul său în căutările ideo- 


logico-artistice, atunci, pe bună 

ne  îndurerează atitudinea mac i ear 
Teatrului Tineretului faţă de această rea- 
lizare a sa, care nu s-a bucurat nici la 
premieră, nici pe parcurs, de afirmarea 
vreunui crez artistic, S-ar fi cerut în valo- 
rificarea poemului feeric al lui Victor 
Eftimiu un crez artistic, pentru că, în 
sfîrşit, el reprezenta o „piesă pe profil“, 
venea să răspundă unei necesități de re- 


